கேள்வி: த லொஸ்ட் வேர்ல்ட் (கிரைட்டன் புதினம்) - பின்புலம் பற்றி தகவல் சொல்.
பதில்: 1990-இல் ''ஜுராசிக் பார்க்'' புதினம் வெளியானபின், கிரைட்டன் ஒரு தொடர்ச்சியை எழுதவேண்டும் என்று அவரின் ரசிகர்கள் வலியுறுத்தினர். இப் புதினத்தைத் தழுவி அதேபெயரில் ஸ்டீவன் ஸ்பில்பேர்க் ஜுராசிக் பார்க் (திரைப்படம்) 1993-இல் இயக்கினார். இப் படத்தின் வெற்றிக்குப்பின் அதற்கொரு தொடர்ச்சியை இயக்க ஆர்வம் கொண்ட ஸ்பில்பேர்க்கும் கிரைட்டனிடம் இதையே கூறினார். ஆனால் அதற்குமுன் தான் எழுதிய எந்தவொரு புதினத்துக்கும் தொடர்ச்சியை எழுதியிராததால் கிரைட்டன் தயக்கம் காட்டினார். ''ஒரு தொடர்ச்சியானது மிகவும் கடினமான கட்டமைப்புச் சிக்கலாகும்; அது ஒரே மாதிரியாக, ஆனால் வேறுபட்டதாக இருக்கவேண்டும்; அது உண்மையாகவே ஒரே மாதிரி இருந்ததென்றால் முந்தைய புதினத்துக்கும் அதற்கும் வேறுபாடில்லை. ஆனால் அது உண்மையாகவே வேறுபட்டதாக இருந்தால் அது ஒரு தொடர்ச்சியே அல்ல. எனவே அது ஒரு வேடிக்கையான இடைநிலைப் பகுதியில் உள்ளது'' என்பதாக அவர் கூறினார். மேலும் 1994 மார்ச்-இல் பேசும்பொழுது ஒரு புதினத் தொடர்ச்சியும் ஒரு திரைப்படத் தழுவலும் வரக்கூடும் என்றார். முதல் புதினத்தில் இயான் மால்கம்மின் பாத்திரம் உயிரிழப்பதாகக் குறிப்பிடப்படினும் ''த லொஸ்ட் வேர்ல்ட்'' தொடர்ச்சிக்காக கிரைட்டன் அவரை திரும்பக் கொண்டு வர முடிவு செய்தார். அவர் பின்பு கூறியதாவது: ''மால்கம் எனக்குத் தேவைப்பட்டதால் அவர் திரும்ப வந்தார். பிற பாத்திரங்கள் இல்லாமல் என்னால் சமாளிக்க முடியும். ஆனால் அவர் இல்லாமல் முடியாது. ஏனெனில் அவர் கதைப்போக்கின் 'முரண் வர்ணனையாளர்' (ironic commentator). கதைப்போக்கு ஏன் மோசமாகப் போகப்போகிறது என அவர் நமக்குக் கூறிக்கொண்டே இருக்கிறார். ஆகவே நான் அவரை மீண்டும் கொண்டு வரவேண்டியதாயிற்று'' உயிரிழந்ததாகக் கருதப்பட்ட ஒரு கதாபாத்திரத்தை மீண்டும் கொண்டு வரும் உத்தியை கிரைட்டன், பிரபல ஸ்காட்டிஷ் எழுத்தாளர் ஆர்தர் கொனன் டொயில் தெரிந்துகொண்டார். [இவ்வெழுத்தாளர், தான் உருவாக்கிய செர்லக் ஓம்சு என்ற புகழ்பெற்ற கதாபாத்திரத்தை ஒரு கட்டத்தில் இறந்துபோவதாகக் காட்டிப் பின் மீண்டுவரச் செய்தார்] முதல் புதினமான ''ஜுராசிக் பார்க்''கின் வாசகர்களுக்கும் அதன் திரைப்படத் தழுவலைப் பார்த்தோருக்கும் மால்கம் ஒரு பிடித்தமான கதைமாந்தராக விளங்கினார். ''தி லொஸ்ட் வேர்ல்ட்'' புதினத்தின் முந்தைய வரைவொன்றில், கடவுள் மற்றும் படிவளர்ச்சிக் கொள்கையைப்பற்றி மால்கம் நீண்ட உரையொன்றை நிகழ்த்துவதாகக் குறிப்பிடப்பட்டிருந்தது. ஆனால் ''அது பொருத்தமாக இல்லாததால்'' கிரைட்டன் அதை நீக்கிவிட்டார். 1995 மார்ச்சில், புதினத்தை எழுதிவிட்டதாகவும், அவ்வாண்டின் பிற்பகுதியில் வெளியிட திட்டமிட்டுள்ளதாகவும் கிரைட்டன் அறிவித்தார். எனினும் புதினத்தின் தலைப்பையோ கதையையோ குறிப்பிட மறுத்துவிட்டார். இப்புதினமானது, 1912-இல் த லொஸ்ட் வேர்ல்ட் (கொனன் டொயில் புதினம்) அதைத் தழுவி தி லொஸ்ட் வேர்ல்ட் (1925 திரைப்படம்) ஒரு அஞ்சலி என்றார் கிரைட்டன். இவ்விரு புதினங்களும் கதையளவில் சில ஒற்றுமைகள் உள்ளன. இரண்டுமே நடு அமெரிக்காவில் தொன்மாக்கள் உலாவும் ஒரு தனிமைப்படுத்தப்பட்ட பகுதிக்கு மேற்கொள்ளப்படும் பயணத்தைக் கூறுகின்றன. எனினும் கிரைட்டனின் புதினத்தில் தொன்மாக்கள் பழங்காலத்திலிருந்து வாழ்வதாக இல்லாமல் மரபணு பொறியியல் மூலம் உருவாக்கப்படுவதாகக் காட்டப்பட்டுள்ளன. கிரைட்டன் எழுதிய ஒரே புதினத் தொடர்ச்சி ''த லொஸ்ட் வேர்ல்ட்'' மட்டுமே.